Jonas Marx

Jonas MARX, artista nomo Jonny M, (naskiĝinta la 9-an de majo 1990 en Bergisch Gladbach) estas germana esperantisto. 

Biografio
De 2006 li sin dediĉas al rep-regea muziko en la germana, kaj de 2009 en Esperanto. En somero 2010 li per detala artikolo en la regiona gazeto kaj per pluraj koncertoj publike prezentiĝis en la regiono de sia hejmurbo Bergisch Gladbach apud Kolonjo kiel kantisto de germanlingva, kontraŭrasisma, junulece verva regeogermanlingva artikolo Reggae mit Herz und „harten Tönen“ en la regiona gazeto Kölner Stadt-Anzeiger la 29-an de julio 2010, kaj iom poste en tiu jaro ankaŭ liaj esperantlingvaj verkaĵoj atingis signifan publikan konatecon.Vidu la supran noton de la rettaglibro La vivo de Kunar. Por sia esperantlingva muzikado li elektis la anglecan plumnomon Jonny M . Komence de 2011, Jonny M eldonis Pli ol espero, muzikalbumeton kun 5 titoloj, kiu estis libere elŝutebla en la interreto, kaj aldonis kanton en la albumo Hiphopa Kompilo vol. 2, eldonita per Vinilkosmo. En aprilo 2011 Ĉina Radio Internacia publikigis intervjuon kaj kantoekzemplojn pri lia muzikado, kaj sekvis prezentoj de li en aliaj esperantlingvaj publikaĵoj.

En printempo 2013 la esperanto-muzika eldonejo Vinilkosmo organizis enketon pri la sekve eldoneje publikigindaj muzikalbumoj, en kiu lia muziko atingis la duan rangon.promeskampanjo pri eldonado de novaj esperantlingvaj muzikalbumoj de Vinilkosmo, stato de majo 2013 Sekve de tio, post kelkaj koncertoj en la tuta mondo, en julio 2013 en la eldonejo Vinilkosmo aperis lia albumo Regestilo.Libera Folio: Regestilo celas esperigi kaj pensigi Ĝi estas kolekto de liaj kantoj el la lastaj du jaroj. La albumo estas eldonita de Vinilkosmo kaj en du titoloj Jonny M kantas kun Eterne Rima kaj Tone.

En januaro 2017 li publikigis sian novan albumon Kreaktiva, en kiu estas kunlaboraĵoj kun La Perdita Generacio, Patrik Austin kaj JoMo.

Paralele al la konatigo de sia esperantlingva muzikado, li ankaŭ ekster muzikado pliaktiviĝis en la organizita Esperanto-movado: Ekzemple li respondecis pri la vespera kaj nokta programo de la 71-a Internacia Junulara Kongreso de Esperanto, okazinta komence de aŭgusto 2015 en Wiesbaden.

 Premioj 
 En la 1a Internacia Hamburga Kantokonkurso 2015 li gajnis la 1an rangon.
 Dum la UK 2017 li ricevis honorigon de UEA pri Elstara arta agado.

 Diskaro 
 2010 - Summerjam (germanlingve)
 2011 - Pli ol Espero
 2013 - Regestilo
 2014 - In Natura (germanlingve)' 2017 - Kreaktiva  2024 - Petolas

Bibliografio
 En Esperanto 
 Lenka Doškářová en kvarpaĝa artikolo sub la rubriko "Intervjuo" organizas intervjuon al Jonas Marx, en kiu li montriĝas tute sincere kaj persone.Lenka Doškářová kaj Jonas Marx, "Instagramo montras nur belan parton de la vivo", Kontakto, nº 310, aprilo  2002, pp. 8-11.

 Eksteraj ligiloj 
 Jonny M - La voĉo de la nova generacio, Kontakto, 2017:1
 Oficiala retejo de Jonny M 



 Recenzoj 

  Recenzo pri KD Kreaktiva.  Recenzo pri ret-albumo Foresto.''

 Referencoj 

Kategorio:Germanaj esperantistoj
Kategorio:Germanlingvaj kantistoj
Kategorio:Esperantlingvaj kantistoj